नई दिल्ली: टीम इंडिया के स्टार बल्लेबाज शिखर धवन ने गुरुवार को पाकिस्तानी ऑलराउंडर और टेनिस स्टार सानिया मिर्जा के पति शोएब मलिक को ट्वीट किया. उस ट्वीट को देखकर हर पाकिस्तानी खुश नजर आया. उन्होंने लिखा- ''जनाब शोएब मलिक, उम्मीद करता हूं कि आप जल्द ठीक हो जाएं और जल्द मैदान पर उतरें. ख्याल रखें.'' इस ट्वीट के बाद पाकिस्तानी फैन्स ने उनका शुक्रियादा अदा किया. बता दें, पाकिस्तान और न्यूजीलैंड के बीच हुए चौथे वनडे में शोएब मलिक घायल हो गए थे. पड़ोसी देश से जब शिखर धवन ने उनका हाल-चाल लिया तो फैन्स ने उनको धन्यवाद दिया. शोएब मलिक ने भी उनका रिप्लाई देते हुए धन्यवाद किया.